**5. pielikums**

*Valsts pētījumu programmas “Digitālās humanitārās zinātnes”*

*projektu pieteikumu atklātā konkursa nolikumam*

**Apliecinājums par interešu konflikta neesamību un konfidencialitātes ievērošanu**

**1. Interešu konflikts**

Interešu konfliktu konstatē šādās situācijās:

1. Eksperts ir projekta vadītājs, projekta galvenais izpildītājs, projekta izpildītājs jebkurā no projekta pieteikumiem, kuri ir iesniegti Latvijas Zinātnes padomes (turpmāk – padome) izsludinātajā Valsts pētījumu programmas “Digitālās humanitārās zinātnes” projektu pieteikumu atklātajā konkursā (turpmāk – konkurss);

2. Eksperts pēdējo piecu gadu laikā ir bijis iesaistīts zinātniskajā sadarbībā ar projekta iesniedzēju, projekta vadītāju vai projekta galveno izpildītāju. Zinātniskā sadarbība ietver kopīgas zinātniskās publikācijas, sadarbību projektu iesniegumu sagatavošanā konkursam un citiem projektu konkursiem, kopīgu projektu īstenošanu u.c. sadarbības veidus;

3. Eksperts pēdējo desmit gadu laikā ir bijis darba vadītāja-studējošā attiecībās ar projekta vadītāju vai projekta galveno izpildītāju;

4. Eksperts ir radniecības (tēvs, māte, vecāmāte, vecaistēvs, bērns, mazbērns, adoptētais, adoptētājs, brālis, māsa, pusmāsa, pusbrālis, laulātais) attiecībās, svainības attiecībās vai arī eksperta pienākumu neatkarīgu un objektīvu pildīšanu ietekmē iemesli, kas saistīti ar jūtu dzīvi, mantiskajām vai kādām citām interesēm, kas ekspertam ir kopējas ar projekta vadītāju, projekta galveno izpildītāju;​

5. Eksperts var tieši vai netieši gūt finansiālu labumu projekta pieteikuma apstiprināšanas vai neapstiprināšanas gadījumā, vai projekta vidusposma zinātniskā pārskata lēmuma “projektu turpināt” vai lēmuma “projektu neturpināt” gadījumā, vai projekta noslēguma zinātniskā pārskata lēmuma “projekta mērķis ir sasniegts” vai lēmuma “projekta mērķis nav sasniegts” gadījumā, kā arī var gūt finansiālu labumu no pieejas informācijai par projekta pieteikumu/projekta vidusposma zinātnisko pārskatu/projekta noslēguma zinātnisko pārskatu;

6. Ekspertam ir bijis personīgs neatrisināts konflikts ar projekta vadītāju vai projekta galveno izpildītāju;

7. Eksperts un projekta vadītājs vai projekta galvenais izpildītājs šobrīd un pēdējo trīs gadu laikā ir bijuši nodarbināti vienā organizācijā (tajā skaitā komitejā, redkolēģijā u.c. organizatoriskajās struktūrās), kā arī eksperts ir nodarbināts, ir padotības, kontroles vai cita veida uzraudzības attiecībās ar projekta vadītāju, projekta galveno izpildītāju vai projekta izpildītājiem.

# 2. Konfidencialitātes prasības

Piekrītot piedalīties konkursa projekta pieteikuma/projekta vidusposma zinātniskā pārskata/projekta noslēguma zinātniskā pārskata izvērtēšanā, eksperts piekrīt ievērot šādas konfidencialitātes prasības:

1. Jebkura informācija, ko padome sniedz ekspertam, ir izmantojama tikai projekta pieteikuma/projekta vidusposma zinātniskā pārskata/projekta noslēguma zinātniskā pārskata izvērtēšanai. Ekspertam aizliegts saņemto informāciju un sagatavotos vērtējumus nodot trešajām personām.

2. Eksperts nodrošina, ka visa dokumentācija un informācija, kas attiecas uz izvērtēšanu, gan papīra formā, gan elektroniski, tiek glabāta droši un iznīcināta pēc projekta izvērtēšanas procesa beigām;

3. Eksperta iesniegtā projekta pieteikuma, projekta vidusposma un projekta noslēguma zinātniskā pārskata konsolidētais vērtējums tiks nosūtīts projekta iesniedzējam, vērtējumā nedrīkst būt iekļauta informācija par eksperta identitāti.

Es, \_\_\_\_\_\_\_\_\_\_\_\_\_\_ (eksperta vārds, uzvārds), iepazinos un izvērtēju visus minētos interešu konfliktus. Apliecinu, ka man nav interešu konflikta un apņemos ievērot iepriekš minētās konfidencialitātes prasības.

Datums

Paraksts\*

Vārds, Uzvārds

\*Ja dokuments parakstīts ar drošu elektronisko parakstu, kas satur laika zīmogu, paraksts šeit nav nepieciešams.